**AHMAD A’ZAM**

**NOINSOF MUSO**

*Hikoya*

Muso yaxshi yigit — qobiliyatli. Lekin sal ơyinqaroq. Buni ơzi ham biladi, biroq kơp ham kuyina-vermaydi. Boshqalar, masalan, xonada u bilan yonma-yon ơtiradigan Turg’un aka nasihat qilsa, Muso: “Bola bơlsin — shơx bơlsin”, deya kulib qutulib ketadi. Muso ơzining yana bir talay kamchiliklarinn biladi, lekin boshqa narsadan — garchi fe'l-atvorida nuqson hisoblanmasa ham — pulsizlikdan kơp qiynaladi. Ơzingiz ơylab kơring: otasi uni edirsa-ichirsa, voyaga etkazsa, besh yil ơqitsa-yu, hali ham unga pul yuborib tursa! Musoqulboy — otasoqol iyagiga bitgan davangir yigit — endi otasini boqish u yoqda tursin, bir bosh, bir qulog’ini ham eplolmasa, har borganida unga sarg’ayib, ukalarining rizqidan yulib kelsa! yaxshimi shu?

Yơq, Muso bersang — eyman, ursang — ơlaman, degan lapashanglardan emas, ơzini boqish, mustaqil yashash yơllarini kơp axtaradi. Lekin iloji yơq-da. Laborantlikning oyligi sakson sơm, chirting-pirting bơlib, qơlga etmish sơmcha tegadi, bunga ovqat esinmi, kiyim-bosh olsinmi? Sigaretaning ơziga har oy-da ơn besh sơmdan ketsa! Muso kechalari uxlamay ơylanib chiqadi: xazina topib olsa, lotoreyaga “Volga” yutsa, sportlotodan hamma nomeri tơg’ri chiqib qolsa yoki biron olihimmat odam: “Uka, men ilm ahli-ning shaydosiman. Mana, sizga ơn ming sơm. Ammo-lekin fanimiz rivojiga zơr hissa qơshasiz. Bơlmasa, rozi emasman”, deb jơmardlik qilib yuborsa! Muso entikiblar ketadi, biroq... Qiyin ekan-da, ishqilib.

Muso chidadi, chidadi, yơq, oxiri bơlmadi, direktorga kirdi: “Domla, bu pulingiz qorin tơyg’azishga ham etmayapti-ku”, dedi. Direktor uni aldadi, avradi, iloji yơqligini aytdi: “Shtatlar sanoqli — sening oyligingni oshirish uchun, ơg’lim, boshqg bir xodimning oyligidan qirqish kerak”. Keyin Qudratovni misol keltirdi: “Shu yigit tơqson sakkiz sơm bilan oila tebratadi-ya!”, dedi. Er yorilmadiyu Muso kirib ketmadi. U ơzidan besh yosh katta Turg’un akaning oilasidagi tơrt jonni qanday boqishini hech ơylab kơrmagan ekan, juda xijolat tortdi, pulparast deb ơzini koyidi, qabulxonadai ming pushaymon bilan er bơlib chiqdi.

Muso oyligimni oshiring, deb direktorga tiqilinch qilgandan roppa-rosa uch kun ơtgach, ishxonada xunuk gap tarqaldi, kimdir aspirant qizlar — Karima va Munavvarning stipendiyasini ơg’irlab qơyibdi. Upa-elik, taqinchoq-paqinchoqlariga tegmapti-yu, tơqson sakkiz sơmdan — bir yuzu tơqson olti sơmni ơmarib kvtibdi. Davlat bebaqo, pul — qơlning kiri, falon-pismadon deb karillaymiz-u, le-kin, sabil, bir yuz tơqson olti sơm katta pul-da Tơrt sơmgina qơshsa — ikki yuz sơm! Tushlikka chiqayotganlarida sumkada ekan, qaytib kelishsa, shuncha pul — yơq!

Boshlandi: qavatda kim bor edi, xonaga kim kirgan, tushlikka kim chiqmagan, kimning qơli egriroq... Ayollar jonlanib, tashvishmand qiyofada og’iz poylagan, erkaklar burchak-burchakda sơkingan; shivir-shivnr, pichir-pichir... eski, remonttalab, mudroq ishxonaga fayz kirib, bamisoli hindlarning marhumnn kuydirish oldidan “ram-ram satti”, deb raqsga tushadigan marosimi ơtayotgan joyga aylanib qoldi.

Xunuk gap ishxonada ajina shamoldek jilpanglab yurdi-yurdi va nihoyat, qabulxonaga, undan tơppa-tơg’ri direktorning qulog’iga kirib ketdi.

Musoning dami ichiga tushib, birovning kơziga qarashga botinolmadi. Ayniqsa, kotiba qiz hammani majlisga chaqirib yurganini eshitib, toza tamom bơldi. Bơyniga ip solib kushxonaga sudralgan qơydek, direktor kabinetiga kirdi-yu, burchakdagi kursiga ơzini tappa tashladi — hukmni kutdi.

Direktor sơzini bu gapning ishxona uchun naqadar sharmandalik, benihoya xunukligidan boshladi, ơg’ri (“ơg’ri”, demadi, “pulni olgan”, dedi) tashqaridan kirgan begona emasligi, qizlarga stipendiya tekkanini bilib, tushlikka chiqishlarini poylagan odamligini aytib, “Kim tushlikda shu erda qolgan bơlsa, ơsha olgan”, dedi. Muso ơtirgan joyida chơkib. ketdi. Direktor davom etib, “Balki ơsha noinsof hozir ichimizda ơtirgandir”, deb taxmin qildi. Bu Musoga: “Hoy, noinsof Muso, tur ơrningdan. Hammaning ơrtasida bơyningga ol!”, degandek eshitildi. Hamma unga qarayotgandek, hamma uni ơg’ri tutib, mardlarcha bơyniga olishini kutayotgandek tuyuldi. “Men olmadim. Olmaganimni ơzim aniq bilaman-ku, axir”, deya ơziga taskin berdi, shơrlik. Xayriyat, hech kim “Pulni Muso olgan”, deb ơrnidan sapchib turmadi. Musoning bugun tushlikka ertaroq chiqib, darrov qaytganini sotib qơymadi. Bundan tashqari, direktorning majlis chaqirishdan maqsadi ơg’rini topishdan kơra (qaydan topadi!), pulini ochiq-sochiq tashlab ketgan qizlarni tergash, mahalliy komitetdan yordam uyushtirish, eng asosiysi — bu xunuk gapni ishxona ostonasidan chetga hatlatmaslikni qattiq uqtirib qơyishdan iborat ekan.

Majlisdan bosh chayqab, afsus bildirib tarqaldilar. Musoning nazarida, odamlar pulidan ajralgan qizlarga emas, pulni olgan odamga achinayotgan-dek, tơg’rirog’i, uni nazarda tutib, “Shunday yigit-a!”, deyayotgandek edilar. ,

Yơqolgan pul ikki kuncha odamlarning og’zida shirin saqich bơldi. Hech kim ơzida tergovchilik mas'uliyati, javobgarligini his qilmagani uchun, orqavorotdan ikki-uch kishi ơg’ri deb topildi, barcha yaxshi-yomon tomonlari taroziga solingach, yana orqavorotdan oqlandi. Shunday qiziq voqeani boshqa joyda aytish qatag’on etilgani sababli, gap faqat ishxonada qizidi. Uchtadan yigirma beshtalik, tơrttadan besh, bittadan uch sơmlik ekan yơqolgan pullar. Munavvar Halima opa bergan ellik sơm qarzini qaytarishi, Karima pul qơshib, qishlik pal to olishi kerak ekan. Noinsof shu mushtiparlarning haqiga kơz olaytiribdi. Keyin umuman ơg’rilik haqida gap ketdi. Tơrtta odam yig’ilgan joyda qadim zamonlardagi kallakesar, yơltơsar, toshteshar, qulfbuzar, chơntakkatushar ơg’rilar haqida dahshatli va qiziqarli hangomalar aytildi. Xullas, Nasriddin afandi qirq ơg’rini qanday aldagan bơlsa, ishxonadagi bir ơg’ri qirq tơg’rini shunday laqillatdi — uni hech kim topolmadi.

Bu hangomalar bosilguncha Muso ơzini ơzi eb qơydi, biroq, xayriyat, hech kim undan shubhalanmadi, uning ham kơngli tinchidi. Hamma qatorida yordam ma'nosida undan ham besh sơm sơrashganda, gunohdan forig’ bơlgandek, juda engil tortdi. Agar undan gumonsirashsa, boyoqish kambag’al, ơzini qanday oqlashni ham bilmasdi: direktorga pulim yơq, deb kim kơzyosh tơkdi — Muso; doim tushlikka kim qarz sơraydi — Muso; kimning oyligi kam — Musoning; oyligi kam bơlsa ham, tez-tez restoranlarda kim davru davron suradi — Muso (aysh-ishratga qaydan topadi?); kim qizlarning xonasida laqillab yuradi — Muso; endi, xuddi ơsha kuni ayni tushlik paytida ishxonada kim qolgan edi — Muso-da!

Hamkasblarini qơyavering, shuncha dalil-isbotni sinchiklab tahlil qilib chiqqan Muso ham qizlarning stipendiyasini ơzi emas, boshqa birov ilib ketganiga juda-juda hayron edi.

Oradan ikki haftacha vaqt ơtdi, Muso bu gaplarni esidan chiqarib yubordi. Shirinsaqychning ham shirini ketdi shekilli, odamlar uni tuflab tashlash-di. Musoga Shibutani degan amerikalik olimning “Sosial psixologiya” degan kitobi juda zarur edi, sơroqlay-sơroqlay, oxiri bir faylasuf dơstinikidan topib keldi. Xonada hech kim yơq: Turg’un aka betob ekan, telefon qildi, Abduxalil javob sơrab qayoqqadir jơnadi. Muso ertalabdan beri Shibutanining kitobidan bosh kơtarmay, oltmish sahifagacha ơqidi, etti-sakkiz bet kơchirma oldi. Ơzining boshida ham psixologiyaga oid fikrlar g’ivirlab-yugurgilab qoldi. “Uyatchanlik — uyatchanlikdan uyalishdir. Agar hamma odamlar bir-birlariga kơngillaridagi uyatln his-tuyg’ularni ayta boshlashsa, uyatchanlik yơqoladi. Nega birovlar ơzlari shikoyat qilganda uyalmaydilar-u, boshqa kishining shikoyatiga g’ashlari keladi?”, deb ơyga chơmdi.

Muso ana shunday g’alati, ơziga ham u qadar tushunarli bơlmagan fikrlar og’ushida hayajonlanib ơtirganda, eshik g’iyq etib ochildi va Mukambarning chiroyli boshi kơrindi.

— Mumkinmi?

— O, albatta! Qadamlariga hasanot,— dedi Muso ơtirgan joyida.

Mukambar eshikni ehtiyotkorlik bilan yopdi, Musoga qarab iljaygandek bơldi.

— Yaxshimisiz,— dedi.

— Soyai davlatlarida!

Mukambar derazaga bir qarab qơydi, ơng’aysizlanib, boshini quyi soldi, loklangan tirnoqlari tikildi-da, begona bir ovozda:

* Bugun menga hazillashdingizmi?—dedi.

Muso gavdasini orqaga tashlab yastandi.

— Hazillashdim.

U ertalabdan beri kitobga muk tushib charchagan hozir esa rostdan ham hazillashgisi, besh-ơn daqiqa hordiq chiqargisi kelar edi. Mukambar — istarasi issiq, shiringina juvon — hamisha hazilni kơtarardi.

— Haznllashdim,— deb takrorladi Muso.— Pasportingizni oldim-da, ariza yozib, ZAGSga topshirib keldim. Qalay, boplabmanmi? U yoqda siz, bu yoqda men, bag’rimizni jizza kabob qilib yuraveramizmi?

Mukambar “Qơying shunaqa bachkana gaplarni” degandek, qơl siltadi.

 - Sumkamni kavlashtirdingizmi?

Muso qơllarini kơksiga chalishtirdi.

— Endi, nima desam ekan, avvalo, “sumkam” emas, “sumkamiz” deng, xơpmi? Innaykeyin...

Mukambar unga g’alati tikildi, nimadir demoqchi edi, eshik yana ochildi-da, tashvishmand qiyofada Halima opa kirdi. Mukambar jim qoldi. Halima opa unga savol nazari bilan qaradi.

— Nima bơldi?— dedi.

— Bilmasam, — dedi Mukambar tutilinqirab. — Muso hazillashibdimi...

Halima opa tanglayini taqillatdi, boshini sarak-sarak qildi.

— Ey ukam-ey, ukam! Kelib-kelib puldan hazillashasizmi?

Musoning kơngliga xavotir oraladi.

* Tơxtanglar. Qanaqa pul?

Mukambar qizarindi.

— Ơzingiz... Sumkani kavladim, dedingiz-ku?

Musoning ichida nimadir uzilib tushgandek bơldi.

— E, qơyinglar-e! Nahotki, meni... ertalabdan beri xonadan chiqqanim yơq, axir!

Mukambar mung’aydi, qơllarini qovushtirib, kiftlarini qisganda, kichkina juvon, battar kichraydi.

— Yơg’-e, Musavoy, kim sizni...— deya Halima opa gapining davomini ichiga yutdi.

— Nima, yana pul yơqoldimi?— dedi Muso yuragi uvishib.

Halima opa va Mukambar indamay tasdiqlashdi. Muso juda qattiq xafa bơldi.

— Shu... Sakson sơm oylik olsam, tez-tez qarz sơrasam, kimning puli yơqolsa... Darrov meni ơg’rn tutasizlarmi!

— Hay-hay, Musojon, nimalar deyapsiz! Opangizman-a, aylanay! Sizday yigitdan shu ish chiqadimi? Sizdan gumonsiragan odam kơr bơladi-ya, kơr!

Halima opa Musoning elkasiga ustma-ust qoqqancha, kuyib-pishib tushuntirdi. Gap bunday bơlgan ekan: Mukambar ertalab sumkasidagi karmonchaga yigirma uch sơm solgan; trolleybusda chaqasi yơq ekan, pul uzatsa, haydovchi naq qirq tiyinlik abonement beribdi: hozir pastki qavatga, kutubxonaga tushib, Tursunoy bilan besh minutgina gaplashib, qaytib chiqsa, sumkasida ikki sơmu oltmish tiyin turgan ekanu yigirma sơm yơq emish. Halima opaga aytsa, “e, ơlibdimi! Avval sơraylik, Muso-puso hazillashgandir”, depti. Keyin Mukambar tơppa-tơg’ri Musoning oldigan chopib kelaveribdi. Ustiga ustak, Musoning ham hazillashgisi kelib turgan ekan...

* Puldan boshqa hazil qurib ketgan ekan-da, deb bơg’ildi Muso.

 Halima opa ơylanib turdi-da, sơngra:

— Yana ơsha oldnmikan?—dedi.

— Ơshalaring kim?— dedi Muso.

— Kim bơlardi! — dedi Halima opa.— “Turnaxon”da. Suvilonga ơxshamay ơlgur!

Muso shu paytgacha ơg’rini burni iyagiga yopishgan allaqanday yalmog’iz kampir yoki hammayog’ini jun bosgan, badbashara, og’zi qiyshiq, bir kơziga charm sirilgan erkak sifatida tasavvur qilganidanmi, qosh-kơzi, oyoqqơli ơz joyida bơlgan rosmana odam, ustiga-ustak, qiz bola ekanligini eshitib, qơrqib ketdi.

— Yơg’-e?!—deb yubordi. -

— Iy-e, Musovoy, buni hamma biladi-ku?

* Rost,— dedi Mukambar ham. — Mahzuna Zokirovnaning har oyligidan yigirma besh sơm yơqolaverdi. Keyin bilsak — shu olgan ekan. Mening ơttiz sơmim, Tursunoyning soati, Mapuz bechoraning qirq etti sơmi, tunov kungi pullar...

Muso angrayib qoldi.

— Ơ, enag’ar-ey!.. e, kechirasizlar, og’zimdan chiqib ketdi.

— Ơlsin!—dedi Mukambar.— Bor-yơg’i yigirma sơm ekan. Teshib chiqsin!

— Yigirma sơm ham pul-da, axir,— dedi Muso.

— Shuni uni ayting,— dedi Halima opa.

— Nima, bir gala xotin bơlib ơrtaga ololmay-sizlarmi?— dedi Muso.— Bu... Nuqul og’zimga sơkinish kelyapti-ya! Nahotki uni tiyib qơyolmasalaring? Direktorga aytinglar. Hech bơlmasa...

* Ushlab olmasak, qanday aytamiz?

Muso qơllarini orqaga qilib, uyoqdan-buyoqqa yura boshladi.

— Bu ham tơg’ri. Lekin bir ilojini topish kerak-da. Nahotki, uni ushlab bơlmasa, a? Pul qachon yơqoldi? Hozirmi?

— Shu gaplashib turgunimizcha vaqt ơtdi-da, - dedi Mukambar negadir Musoga umid bilan termilib.

— Ta-ak,— dedi Muso Mukambarning termilishidan ta'sirlanib.— Tekshirib kơrsak-chi?

— Qanday?—dedi Halima opa.

Muso ơylanib qoldi, qoshlarini chimirdi.

— Zamira... bu “Turnaxon” xonasida ơtiribdimi?

— Ơtirgandir,— dedi Mukambar.

— Xonasida,— dedi Halima opa,

— Unda pul shu erda. Ishxonada,— dedi Muso. Uning kallasiga ajoyib fikr kelgan edi.

— Halima opa, hozir siz achchiqqina choy damlasangiz-da, “Turnaxon”ni chaqirsangiz? Mukambar bu paytda...

Mukambar orqaga tisarildi.

— E-e, men qơrqaman.

— Sezib qoladi,— dedi Halima opa.

— Biron yơlini topish kerak-da, axir,— dedi Muso qizishib.—Qachongacha bunday bơladi! Hadeb pul yơqolaversa, “Turnaxon” yallo qilib yursa!

— Xonada Yơldosh aka ham bor-ku?—dedi Mukambar.

— Xơsh? Unga tơg’risini aytasizlar. Uning ơzi “Turnaxon”dan bezor.

— Bari bir, juda noqulay. Ơg’ri bơlgani bilan, odamning yuzi issiq,— dedi Halima opa.

— Ha, ơsha issiq yuzi qursin uning,— dedi Muso.— yuzim issiq deb ơg’irlik qilaveradimi! Sizlarning shunaqa kơngilchanliklaringni biladi-da.

Ayollar indashmadi.

— Bugun yigirma sơm ơg’irlaydi, ertaga kassadan hammamizning oyligimizni ơmarib ketadi. Ơg’ri onadan ơg’ri tug’ilmaydi, uni ơzimizning kơngilchanligimiz etishtiradi. Uning gunohiga ơzimiz ham sherik,— deb Muso tashviqotga zơr berdi.— Mayli, sizlar indamanglar — pullaring kơp, maoshlaring oshib-toshib yotibdi! Har zamonda bir kambag’al ellik-oltmish sơm olsa olibdi-da, kamayib ketarmidi! Qaytangga yaxshi — savobga qolasizlar!

— Halima opa, bizdan nima ketdi, bir urinib kơraylik,— dedi Mukambar oqarinqirab.

Halima opa indamadi.

* Eh, qiz bola bơlganimdami!—deb xitob qildi Muso,

Halima opa Mukambarga qaradi:

* Mahzuna Zokirovnaga aytsakmi?

Mukambar Musoga qaradi. Musoning g’ashi keldi.

— Uni aralashtirishning nima keragi bor?

— U kishi Zamirani biron ish bilan chaqirsala Mukambar ikkalamiz...

— Vo!—dedi Muso, Mahzuna Zokirovnaning bu ishga aralashishidan norozi bơlsa ham.— Zơr! Ikkovlaring qarab chiqasizlar.

— Mayli,— dedi Mukambar.

Aniqlik kiritadigan hech narsa bơlmasa ham Muso butun tadbirni qayta tushuntirib chiqdi: Mahzuna Zokirovna “Turnaxon”ni choyga, yơq, tơg’ri kelmaydi, yaxshisi, biron narsani ơqishga chaqiradi (hozir doktorlik ishini mashinka qildiryapti, shunga yordamlashing, desa ham bơladi); Halima opa bilan Mukambar bu paytda “Turnaxon”ning sumkasini, stoli tortmalarini sinchiklab qarab chiqadilar.

Natijasini kelib Musoga aytadilar.

- Pulni topib olsak, nima qilamiz?— dedi Halima opa.

Muso hayron qoldi: rostdan ham, keyin nima qilishadi? U “natijasini menga aytinglar”, deganida faqatgina bu ishga rahbarligini ta'kidlagan, nariyog’ini ơylab ham kơrmagan edi.

— Keyinmi?— deb kiftini uchirdi u.— Keyin... Avval topaylik, keyin bir gap bơlar.

* Ularning xonasi rơparama-rơpara-ku!

Mukambarning bu gapi pishib kelayotgan ishni buzib yuborishiga sal qoldi.

— Hech kơnglim chopmayapti-da,— dedi Halima op

— Obbo!—dedi Muso.— Muncha qơrqasizlar. Axir, eshik yopiq turadi-ku. Ơzi, shu ayollar bilan bir ishni bitirish qiyin. Sal narsaga darrov: “Voy ơlmasam, bir balosi chiqmasa edi”, deb vahima qilishadi.

— Pul topilmasa-chi?

— Topiladi. Halima opa, topiladi, meni aytdi deng, topiladi! Topilmay qayga boradi? Qanot chiqarib uchib ketmaydi-ku.

Halima opa og’ir sơlish oldi.

— Tezroq boringlar,— dedi Muso.— Xonadan bitta-bitta chiqinglar — “Turnaxon” koridorda bơlsa, shubhaga tushishi mumkin. Keyin, bunaqa hayajonlanib yurmay, bamaylixotir, gơyo hech gap yơqday, pul yơqolganini bilmaganday tuting-da, ơznngizni, Halima opa, Mukambar, siz ham.

Halima opa avval eshikni ochib, dolonga qaradi, sơngra, xuddi Zamiraning xonasiga kirayotgandek, bir-bir bosib, ehtiyotkorlik bylan chiqdi.

Muso kulib yubordi. Mukambar ham ojizgina, ơlganining kunidan jilmayib qơydi.

— Sizdan zơr izquvar chiqar ekan-da,— dedi.

— He, ơzimizni xor qilib yuribmiz-da,— dedi Muso birdan kơngli kơtarilib.

Ular nimanidir kutib jim ơtirdilar.

Musoni xayol olib qochdi: Amerika, kan on, preriyalar... Gangsterlar g’ij-bij tơlib yotgan Kolorado... U — maxfiy polisiya departamentining boshlig’i. Mukambar esa unga kotiba. Muso davlat bankini ơmarib ketgan ơta xavfli jinoyatchilarni tuzoqqa tushiradigan maxfiy kodli operasiyaga rahbarlik qilmoqda. Mukambar mashinka yonida ơtirib, uning kơrsatmalarini yozib olmoqda.

— Endi boraveraymi?—deb sơradi Mukambar. Muso bosh irg’adi — ruxsat.

— Rostini aytsam, juda qơrqyapman,— dedi Mukambar.

Muso osmondan tushdi, “Amerika”dan qaytdi.

— Hech qơrqinchli joyi yơq,— dedi.— eng muhimi — pulni topish. e attang, ơg’irlashini oldindan bilganimizda, pullarning nomerini yozib qơygan bơlardik.

— Bari bir taniyman,— dedi Mukambar jonlanib.— Bitta ơn sơmlik, ikkita besh sơmlik. Besh sơmliklar yangi, ơn sơmlik toza eskirgan edi.

Muso qidiruv operasiyasiga yanada chuqurroq kirayotgandek his qildi ơzini.

— Eskiligi-ku yaxshi. Biron belgisi, dog’-pog’i esingizda qolmaganmi?

— Bilmasam, kơrsam taniyman lekin. Toza abgor edi.

— Da, mayli, topilsin-ch”. Sinchiklab qaranglar.

Mukambar odatdagiga ơxshamaydigan bir yurish bilan eshikka bordi. Chiqayotganida shunday katta eshikning kesakisiga elkasini urib oldi.

“Ikkita besh sơmlik, bitta ơn sơmlik”, dedi Muso ơzicha. U mana shu pullarni kơz ơngiga keltirdi. Halima opa “Turnaxon”ning sumkasi ichidagi qizil karmonchani (Muso kuzatuvchan yigit, bu karmonchani Zamira kơtarib yurganiga ham e'tibor bergan) ochayotganida shu ơn sơmlik chiqadi. Ikki buklog’lik. Uning ichida esa yap-yangi ikkita besh sơmlikning chetlari kơm-kơk chizilib turadi. (“Hamma, hamma odam pulning yirigini albatta sirtga, maydarog’ini ichga olib taxlaydi. Qizig’-a?”) Muso ayniqsa shu ơn sơmlikni aniq kơrdi: lattaday eskirgan, rangi uniqqan, g’ijim... Shu qadar aniq kơrdiki, negadir uning topilishiga ishonmay qơydi.

“Nega topilmas ekan? Axir, shu pullar qaerdadir turibdi-ku!—deb yana ơziga taskin berdi u. — Bordiyu Halima opa bilan Mukambar topolmasalar ham, hozir xuddi shu topda aniq bir joyda turgan chiqadi-ku!”

Eshik taraq etib ochilgan edi, Muso chơchib tushdi! Halima opa, ortidan yov quvayotgandek, hovliqib kirdi. Muso sapchib turdi.

— Nima bơldi? Topildimi?

— endi, endi, Mahzuna Zokirovna Zamirani chaqirdi. Hozir sizni ham chaqiradi,— deya Halima opa kơylagining yoqasi bilan elpindi, chuqur nafas oldi.— Choyingiz yơqmi? Ichim yonib boryapti.

— Iy-e, meni chaqirib nima qiladi? Nima ishi bor ekan?

* Bir ơzim qơrqaman, deyapti. Noqulay-da, unga ham,— dedi

Halima opa va choynakning qopqog’ini ochib kơrdi.

 - Mendan boshqa odam qurib ketibdimi?

 - Unga bu ishni sizning maslahatingiz bilan qilayotganimizni aytdim...

 - E-e,— dedi Muso, birdan kơngliga g’ulg’ula tushib.

— Juda kallasi ishlaydigan bola ekan, deb aytdilar. Ơzi ham kelsin, bir ơzim bơlsam, Zamira sezib qoladi, dedilar.

“E, kallam ishlamay ơlsin!”, dedi Muso ichida.

— Hozir boraymi?

— Yơq, ơzlari telefon qiladilar. Agar juda borgingiz kelmayotgan bơlsa...

— Nega endi! Boraman!

— Lekin, Musojon, mening yuragim ơynab ketyapti-da.

— Qơysangiz-chi, shunaqa gaplarni.

— Rost. Mana siz ham xavotirlanib qoldingiz-ku.

— Men-a?!

Muso Halima opaga mag’rur bir tarzda qarab qơydi.

— Xơp, men Mukambarni chaqiray.

Halima opa chiqib ketdi.

Muso Zamiraga rơpara kelishini ơyladi...

Telefon qattiq jiringlab yubordi. Muso kơpdan beri tip-tikka bigizining ustida ơtirgan-u, bigiz payt poylab birdan sanchilgandek, otilib turdi. Stul ag’anadi. Muso trubkani kơtardi.

Mahzuna Zokirovnaning ovozi loqayd eshitildi:

— Rahmonov?

— Ha, men,— dedi Muso.

— Salom alaykum!

Qơlini kơksiga qơyganini Musoning ơzi ham sezmay qoldi:

— E, kechirasiz, salom alaykum!

— Rahmonov, hozir ishning birinchi bobi mashinkadan chiqdi. Shuni, mana, Zamiraxon bilan asliga solishtiryapmiz. yarim soatgina qarashmaysizmi? Hozir keling, xơpmi?

Mahzuna Zokirovnaning ovozida qơrqish, noqulaylik, hayajon — hech narsa sezilmas edi. Aksincha, ơzini Zamirani fosh etish operasiyasiga aloqasi yơqligini pisanda qilib turardi.

Musoning kơngli sal joyiga tushgandek bơldi.

Lekin koridor kimsasiz, nimqorong’i, jimjit ekan. Kơpi kuyib, bor-yơg’i uchta qolgan neon chiroqlaridan biri sirli tarzda lip-lip etar, shiftni qalqitib kơrsatar edi.

Muso shiftga xavotir bilan qarab qơydi. Hozir Zamiralarning xonasida Halima opaning Mukambar bilan tintuv ơtkazayotganligini ơyladi-yu, kơnglini vahm bosdi; kashalotlar og’zini ochib yotgan ơpqon-ning ustidan muallaq yuzib ơtayotgandek, avaylab qadam qơydi.

Mahzuna Zokirovna tơrda — eshikka qarab, Zamira quyida — Mahzuna Zokirovnaga rơpara ơtirgan ekan.

“Zigmund Freydning psixoanaliz nazariyasi ơz ơzidan vujudga kelmagan — u burjua jamiyatidagi ma'naviy inqirozning in'ikosi edi...”

Elliklarga kirib, sochlariga oq oralay boshlagan Mahzuna Zokirovna ơqishdan tơxtab, boshini kơtardi, oltin gardishli kơzoynagining bir shishasn “yilt” etib sovuq chaqnadi.

— Keling.

Olimaning shisha bilan qoplangan nigohi hech qanday ma'noni ifoda etmas, odamni qơrqitar darajada bơm-bơsh edi.

— Salom alaykum,— dedi Muso, negadir ovozi qaltirab.

Zamira erga qaragancha tovush chiqarmay bosh irg’adi.

Musoga ơg’irlik sodir bơlmagandek, Mahzuna Zokirovna bilan ơzining orasida Zamiradan bekitadigan hech qanday gap yơqdek tuyuldi.

Zamira stolga singib ketguday egilib olgan edi.

Muso uning yonidagi kursiga ơtirdi.

- Oldingizdagi ikkinchi nusxami? Uchinchi betni oching. Freyd haqidagi joyini topdingizmi? Qarang,Zamiraxon, qaerda edik?

Zamira indamay qơl chơzib, boyagi jumlani kơr-satdi.

- “In'ikosidir”, shundaymi? Boshladik. “Yigirmanchi asr boshida Evropa burjuaziyasi orasida tushkunlik, axloq kategoriyalarining darz ketishi, kelajakdan umidsizlanish oqibatida... Freyd ơzining erotik ta'limotini yaratdi. Ayrim kuzatishlari medisina, jumladan, psixiatriya uchun qimmatli bơlgan holda, ijtimoiy va ilmiy jihatdan xato bơlgan bu ta'limot...”

Muso Zamiraga zimdan razm soldi: Zamiraning chơzinchoq, suyagi turtgan yuzi kơkarinqirab, ma'nosiz qotgan, burni ơshshayib, yupqa lablariga sezilar-sezilmas soya tashlab turardi (Muso shuni ham kơrdi).

“Rostdan ham shu ơg’irlagan”.

- Rahmonov, qarayapsizmi?

Muso shoshib qoldi.

— Ha, qarayapman. Freyd haqida gap ketyapti. Mahzuna Zokirovna rostkamiga jahl bilan tikildi.

— Rahmonov! Sizni pashsha qơrishga chaqirmadim. Xayolni keyin surasiz.

Muso qog’ozga qaradi, qatorlar lipillab, harflar xira tortdi.

— “edip kompleksi, “elektra kompleksi” degan g’ayriilmiy sxemalar bơyicha ơg’il onani otadan, qiz otani onadan rashk qilar emish.

endi Muso qiziqib tinglay boshladi.

— “Freydning reaksion qarashlari ~arb va Amerika Qơshma Shtatlariga keng yoyilib...”

Shu asnoda koridordan g’alati shivir, pichir-kuchur kelib, Muso quloqlarini ding qildi. U gap-sơzlarini eshitmasa ham, Halima opa bilan Mukambarni tovushlaridan tanidi. Uzini qaerga qơyishini bilmay, Mahzuna Zokirovnaga, keyin Zamiraga, yana Mahzuna Zokirovnaga qaradi.

Mahzuna Zokirovnaning ovozi bir parda kơtarildi.

— “Uning... izdoshlari...”

Birdan Musoning kơzlari Zamiraning ơqib bơlib, ag’darib qơyilgan oq qog’oz ustidagi qơllariga tushdi; qonsiz eti suyakka tortilgan, kơm-kơk tomirlari jilvirab turgan, tirsakkacha yalang’och qơldagi sezilar-sezilmas titroqni payqab, kơngli bir xil bơlib seskanib ketdi: “Ơg’rilarning qơli titraydi!”

Qơlga birin-sirin qizg’ish, kơnglini aynitadigan darajada yoqimsiz donachalar toshib chiqa boshlaganda, Muso menga shunday kơrinyapti shekilli, deb kơzlarini yumib ochdi; bu orada donachalar xira tortib, bir tiyinlik, ikki tiyinlik tangadek noparmon dog’larga aylandi, kơm-kơk tomirlar ularning ostida bilinmay qoldi.

Zamira birdan qơlini tortdi, “Im-m”” deya ingranib, og’zini changallagancha, bukchayib qoldi.

Musoning yuragini allanarsa timdalab-yulib ơtdi.

Mahzuna Zokirovna qơrqib ketdi.

* Ha-ha, Zamiraxon! Nima bơldi?

Zamira yana bir ingrandi-da, eshikka otildi. Mahzuna Zokirovna “Zamiraxon!”, degancha ơrnidan turdi, Musoga qarab hayron qotdi.

“Eshitdi! Ularning shivirini eshitdi!”

Mahzuna Zokirovna darrov ơzini bosib, kơzoynagini qơliga oldi.

— Rahmonov, nima bơldi ơzi?

Muso javob berishdan oldin koridor tomonga quloq tutdi: uning hisobicha, xuddi hozir Zamiraning vag’illashi, Mukambarning chiyillashi, Halima opaning hay-haylashi eshitilishi, nimadir gurs etishi, nimadir sinishi, eshik qars ochilib-yopilishi kerak edi. Lekin bularning ơrniga neon chiroqning g’ơng’illashi elas-elas keldi — tinchlik edi.

— Bilmadim, quyanchiq-puyanchig’i tutib qoldi shekilli.

Mahzuna Zokirovna kulmoqchi bơldi-yu, lekin darrov lablarini yig’ishtirib oldi.

* Qơpollik qilmang, Rahmonov.

Zamira tezda qaytib kirdi, tơg’ri kelib joyiga ơtirdi.

— Tishim birdan sanchib qolsa bơladimi?—dedi u yana qog’ozga muk tushib.

“Bơladi”, dedi Muso ichida.

Mahzuna Zokirovna Muso bilan kơz urishtirdi-da, ơta mehribonlik bilan:

— Haliyam og’riyaptimi?— dedi.

— Anal gin qơydim,— dedi Zamira.

Muso Zamiraning qơliga qaradi: hech qanaqa donacha-ponacha, dog’-pog’ yơq; qonsiz eti suyagiga tortilgan, kơm-kơk tomirlari jivirlab, tirsagi turtgan, oddiy oriq qơl; qaltiramas, sahifa ustida xotirjam chơzilib yotar edi.

“Pulni bekitib keldi!”

Hozir shu qơldagi tomirlar kơkimtir suvilonchalardek ơrmalab, chiqib, qochishi kerakdek edi...

— “Freydning original kơringan ideyalariga ergashgan bu olimlar...”

Muso Mahzuna Zokirovnani tơsatdan yomon kơrib ketdi. Shu daqiqadan boshlab undan qơrqish ham ơz-ơzidan yơqoldi: kơnglining bir- burchida achinishga ơxshagan bir narsa uyg’ondiyu ơchdi — olimaning toza pơlatdan yasalgan pichoq tig’idek keskir ovozida hech qanaqa amirona kuch-puch yơq, bor-yơg’i sovuq ekan.|

Mahzuna Zokirovna ơqiyverdi. Muso esa uning kơzoynagiga oshkora tikilib qoldi, agar u ham qarasa, “bơldi qilaylik” degan ishora berishga chog’landi. Lekin olima bosh kơtarmadi; sơzlar xolodil nik muzxonasidagi katak plastmassada qotgan, qirralari salgina eyilgan muz parchalari kabi shaldirab tơkilaveradi...

Muso Mahzuna Zokirovnaning endi nega dissertasiyasiga yopishib olganiga tushunolmadi: axir, Za-miraning xotirjam ơtirishidan ishni tinchitib kelgani shundoq kơrinib turibdi-ku, olima hech bơlmasa, Musoga javob bersa bơlardi.

Nihoyat Mahzuna Zokirovna xuddi charchagan odamdek uf tortdi, kơzoynagini olib, chakkalarini uqaladi...

Muso Zamiradan oldin chnqdi, tơg’ri Halima opalarning xonasiga kirdi.

Halima opa juda darg’azab, Mukambar esa umidsiz bir qiyofada ơtirgan ekan.

Halima opa Musoni kơrishi bilanoq yorildi:

— Yơq! Hamma joyni titib chiqdik. Faqat tangasi bor. Bir sơm ham pul yơq.

— Boya koridorda muncha shivir-shivir qildilaring?

— Sen kir, men kir qilib turgan edik-da.

— “Turnaxon” shu paytda chiqdimi?

— Endi eshigini tortmoqchi edim, shơp etib chiqib qolsa bơladimi!

Demak, Muso yanglishmapti.

— U bekorga og’zini changallab chopgani yơq. Shivir-shivirlaringni eshitib turgan edi. Pulni biron joyiga qistirib chiqdi. Sizlar yơq narsani axtarib yuribsizlar.

— Yashshamay ơlgur-ey!— dedi Halima opa.

— Ustaligini qarang!—dedi Mukambar.

— Qơyinglar, endi foydasiz,— dedi Muso.— Yigirma sơmlaring ham ketdi — qulog’ini ushlab, chinqirib.

Halima opaning g’azabi oshdi.

— Nega qơyar ekanmiz! Hozir borib shartta betiga ơg’risan, deb aytaman.

Mukambar nima deyar ekan, deb Musoga qaradi.

— Ơzini bir... obisk qilsak,— dedi Muso yurak yutib.— Quruq g’alva kơtargandan kơra...

- E, endi shuning basharasini kơrgani toqatim yơq, - dedi Mukambar.

Lekin Halima opaning alami hali-beri ơchmoqchi emas edi.

— Yơldoshni chiqarib yuboramiz-da, hamma xotinqizlarni tekshiryapmiz, deymiz.

— Kơnmasa-chi?—dedi Mukambar junjikib.

— Kơnmay kơrsin-chi!—dedi Halima opa.— Zơrlab echintirarman.

Musoning zavqi keldi:

— Bir yulishmaysizlarmi!

— Eh-he, hali qariganim yơq,— deya sal shashtidan tushdi Halima opa.— Bitta qoqsuyakka kuchim etmay, nima qilib yuribman.

...Muso “tintuv” natijasiga behad qiziqqanidan koridorda kutishga ahd qildi.

Biron daqiqalardan sơng Yơldosh aka chiqdi “Ha, Musavoy, ơg’ri mushukdek koridorni poylayapsiz?”, degan yoqimsiz gap aytib ơtdi.

Sal ơtmay Zamiraning vag’illashi, Mukambarning chiyillashi eshitildi. Nimadir gurs etdi, nimadir singandek bơldi...

Muso turgan joyida taxtadek qotdi.

Eshik qars ochildi-da, Zamira otilib chiqdi, butun qavatni boshiga kơtarib vag’illagancha, Musoning yonidan ơtib ketdi.

Muso g’alati bir shiddat bilan ơzini eshikka urdi, ichkari kirgach, shartta eshikni qulflab oldi; tanglayi qurib qolgan ekan, suvi yangilanmagan grafinni kơtardi.

Qavatda bor odamlarning hammasi, nima gap ekan deb, koridorga chiqdi shekilli, g’ala-g’ovur boshlan? di.

Kimdir eshikni tortib kơrdi.

Tashqariga qarashga na jur'at, na mador bor edi Musoda.

Keyin Musoning tushiga ham kirmaydigan ajabtovur voqealar sodir bơlibdi: “Turnaxon” shu vag’illaganicha, Halima opaning aytishicha, “ishtonin boshiga ilib”, qabulxonaga, undan tơppa-tơg’ri direktorning oldiga kiribdi, ơzidan ketib qolibdi (Muso buni eshitganda tishini tishiga bosdi, “yolg’on!” dedi); suv-puv ichirgan bơlib, “ơziga keltirishsa”, yana vag’illabdi, “Meni ơg’ri tutib, koridorda qip-yalang’och echintirishmoqchi edi, zơrg’a qutulib qochdim, qochganimni Muso ham kơrdi”, depti (Muso buni eshitganda ơtirgan joyida bir sakrab tushib, sơkinib yubordi); direktor uni otang yaxshi, onang yaxshi, deb tinchitishga urinibdi, keyin Halima opa bilan Mukambarni chaqirib, picha dag’dag’a qilibdi, “Uchovingni ham ishdan bơshatib yuboraman”, depti (Muso buni eshitganda “Shunchaki yơliga-da”, dedi); direktor ayollarni “Turnaxon”dan kechirim sơratgach, uchalasiga ham bu xunuk gapni ishxona ostonasidan chetga hatlatmaslikni qattiq uqtiribdi (Muso buni eshitganda indamadi).

Bu hangoma odamlarning og’zida kơp ham turmadi, faqat ikki-uch kun burchak-burchaklarda, Zamiraga eshittirmay (yuzi issiq, axir!) shivir-shivir bơldi. “Izquvarlar”ning bơshligidan kulishdi, Zamiraning ustakorligidan hayratlanishdi.

Lekin, hech kim Musoni tilga olmadi. Na Halima opa, na Mukambar, na Mahzuna Zokirovna bu haqda churq etmagani uchun, hech kim undan shubhalanmadi. Qaytaga, Mahzuna Zokirovna Musoning bergan salomiga mutlaqo alik olmay qơydi. Musoga odammisan ham demay ơtadigan bu olima Zamirani har kơrganida quyuq sơrashadigan, uy ichlarigacha surishtiradigan bơlib qoldi.

Muso rahbarlik qilgan mahfiy operasiya muvaffaqiyatsizlikka uchraganidan keyin ikki oylar ơtgach, ishxonada “shtatlar qisqararmish” degan noxush gap ơrmaladi. Muso bu ilmiy dargohga hali kơp foyda keltirishiga ishonsa ham, negadir ơzidan xavo-tirga tushib qoldi.

Lekin direktor undan qutulishni xayoliga ham keltirmagan, aksincha, “Bu bolani studentligidan beri bilaman, sal... unaqarog’-u, hali xom-da... lekin undan kơp ish chiqishi mumkin. Kelasi yili aspiranturaga shuni yuborsakmikan?”, depti. Muso juda quvondi.

“Xatga tushganlar” orasida Zamira ham bor ekan. Muso buni eshitganda Zamiraga achindi, dil-dilidan achindi. Har qalay, ơg’irlik deganida ham sal-pal obrơ bơlishi kerakmikan, ishqilib, unga Zamiraning ơg’irligi juda abgor, bechora bơlib tuyuldi. Bu ơg’irlikni na fosh qilib bơladi, na fosh qilgandan keyin maqtanib... Bor-yơg’i yigirma sơm ekan, arzimagan narsa. Shunga silliqqina ishdan ketkazildi. Odam degan muncha maydalashmasa-da: mayda ơg’ri, mayda izquvar... Dunyoda shunday katta ishlar bơlayotgan paytda bu gaplar endi chơntakdan tushib koldi-da.

Dunyodagi hamma katta narsa maydadan ulg’ayadi. Lekin Musoniki teskari — u kattadan maydalashib ketyapti. Odamlar bir ishda xatoga yơl qơysalar, shundan kerakli saboq oladilar. Ammo Muso bechoraning xatosi ham kulgili, betayinroqmi-ey... Mana, endi ơylab kơrsa, ơshanda nega shuncha hovliqqanini ơzi ham tushuna olmaydi: “Menga shu zarilmi-di?..”, deb xijolat tortadi.

Xijolatdan boshqa hech narsa yơq. Quruq xijolatning saboqlik joyi ham yơq.

“Qachon odam bơlaman?”, deb ơylaydi Muso. Nazarida, ơzi bilan odamlik ơrtasida bir masofa bordek, bu masofani loy kechib ơtish kerakdek... ;

Xullas, yana shunday xunuk hodisa rơy beradigan bơlsa, Musoning birdaniga ơzini katta odam bilib, bir chetda aralashmay turishiga ishonch yơq. |

Yana ham kim biladi, katta ishlar ơz yơliga — katta odamlar zimmasida, lekin shunaqa mayda-chuyda hodisalarda Musoga ơxshagan ơyinqaroqlarning vijdoni taskin topmay, hovliqib yurishi ham kerakdir — eshagiga yarasha tushovi-da; olamshumul ishlar qơlidan kelmagandan keyin jilla qurmasa, arzimas narsalardan kơz yumishmasin. yana shunday maqol ham bor: “Ơg’irlik ignadan boshlanadi”. Tơg’rilik-chi?

Vijdon degan narsaning hamma ishga, katta-kichik demay, birdek tumshug’ini suqishini, shuning uchun ham ơzining hali kơp loy kechishini Muso hozircha tasavvur qilolmaydi.

Bu ahvolda qachon odam bơlar ekan bechora?..